Vladimiro I de Kíiv

**Vladimiro I de Kíiv**, tamén coñecido como **Vladimiro I o Grande**, así como o **Sol Vermello** e **San Vladimiro**, nado como Vladímir Sviatoslavich (en ; en ; en ), nado contra 958 e finado no Mosteiro de Bérestovo (Kíiv) en 1015, foi príncipe de Nóvgorod (970) e gran príncipe de Kíiv (980-1015).

Foi unha das grandes figuras da Rusia medieval (e de Ucraína), tanto desde un punto de vista político como espiritual.

## Nome 
De acordo coa *Crónica de Néstor*, a crónica máis antiga da Rus de Kíiv, o seu nome real era **Volodímer** (en ruso antigo: Володимеръ).

Dependendo do idioma este nome pode ter variacións: en ucraíno moderno Володимир, en ruso moderno Влади́мир, en nórdico antigo *Valdamarr* e en nórdico moderno *Valdemar*.

## Chegada ao trono 
Era fillo do príncipe Sviatoslav I e de Malusha, unha escrava descrita nas lendas como profetisa que viviu até os 100 anos e que fora levada ao palacio desde a súa cova para predicir o futuro. O irmán de Malusha, Dobrynya, foi o titor de Vladímir e o seu gran conselleiro.

Sviatoslav designou a Vladímir como gobernante de Nóvgorod, mentres que a Iaropolk, o seu fillo lexítimo, deulle Kíiv. Despois da morte de Sviatoslav no ano 972 desatouse unha guerra entre Iaropolk e o seu irmán máis novo Oleg, rexente de Drevlinia, a terra dos drevlianos.

O ano 977 Vladímir visitou a Haakon Sigurdsson, gobernante de Noruega, e recrutou a maior cantidade de guerreiros viquingos que puido para que o axudasen a recuperar Nóvgorod. Ao ano seguinte, marchou contra Iaropolk. No seu camiño a Kíiv, enviou embaixadores a Rógvolod, príncipe de Polotsk, para pedirlle a man da súa filla Rogneda. A princesa rexeitou casar con el, pero Vladímir atacou Polotsk e tomou a Rogneda á forza.

Polotsk resultou un lugar clave, xunto con Smolensk, para a toma de Kíiv no ano 980. Foi coroado o 11 de xuño dese ano como Príncipe de Nóvgorod. Vladímir acusou a Iaropolk de traizón e, no mesmo ano de 980, despois da súa vitoria sobre a *rus sur* de Iaropolk, fíxoo asasinar, e violou a súa muller Xulia (quen traería ao mundo pouco tempo despois un fillo, Sviatopolk, oficialmente fillo de Iaropolk, aínda que certas fontes afirman que sería en realidade fillo de Vladímir).

Comezou o seu reinado cunha serie de campañas vitoriosas contra os estados veciños (incluíndo os polacos e os búlgaros do Volga (musulmá) e o 11 de xuño de 980 foi proclamado príncipe da Rus de Kíiv *Gran príncipe de Kíiv*.

## Reinado 
Xa como rexente do principado, Vladímir continuou expandindo os seus territorios. No ano 981 conquistou numerosas cidades situadas no que hoxe é a Galicia ucraína. E no ano 983 tomou o control da zona que se encontra entre Lituania e Polonia, ademais de construír moitas fortalezas e colonias ao redor do seu reino.
[miniatura|280px|"O Bautismo de San Vladimiro"por [Viktor Vasnetsov.]]
A pesar de que o cristianismo xa gañara moitos adeptos, Vladímir permaneceu como pagán, chegando a ter até 800 concubinas e numerosas esposas, erixindo estatuas e templos pagáns. Porén, por consello dos seus achegados, enviou varios emisarios a estudar as relixións de varios dos países veciños que lle pediran que se unise ás súas respectivas relixións. Finalmente, no ano 988 converteuse ao cristianismo, e iniciou a cristianización da Rus de Kíiv, debido ao marabillados que quedaron os seus emisarios ao llegar a Constantinopla e ver os festivais que a Igrexa bizantina preparara para eles.

No mesmo ano de 988, negociou a man da irmá do emperador Basilio II, Ana Porfiroxéneta. Foi a primeira voda realizada entre unha princesa grega e un pagán, para o cal Vladímir foi bautizado antes de poder formalizar o matrimonio. O bautizo e o matrimonio producíronlle grandes cambios no seu carácter. Ao seu regreso a Kíiv, derrubou todos os monumentos pagáns e construíu numerosas igrexas, entre elas a Igrexa da Dormición da Virxe. Foi a primeira igrexa de pedra de Kíiv, e ordenou a súa construción entre 989 e 996 por traballadores bizantinos e autóctonos para conmemorar o bautismo da Rus de Kíiv.

Porén, existe outra versión sobre a conversión de Vladímir ao cristianismo. No ano 987, Bardas Skleros o Mozo e Bardas Focas rebeláronse contra o emperador Basilio II. Os dous rebeldes uniron as súas forzas por un tempo, pero pouco despois Bardas Focas autoproclamouse emperador. Basilio pediu á Rus de Kíiv axuda, aínda que nesa época se consideraban inimigos. Vladímir accedeu a cambio da man da súa irmá e aceptou converterse ao cristianismo. Cando os preparativos para a voda terminaron, Vladímir enviou 6.000 efectivos das súas tropas varegas (viquingas) ao Imperio bizantino, que puxeron fin á revolta..

Despois do seu matrimonio con Ana, formou un gran consello cos seus máis próximos conselleiros, ademais de cos seus 11 (ou 12) fillos que tivo coas súas esposas e concubinas.

Vladímir morreu en Beréstovo (Kíiv). Foi enterrado na Igrexa dos Décimos que el edificara. O seu corpo foi despois desmembrado e distribuído entre as súas numerosas fundacións sagradas e venerado como reliquia.

Considerado o principal fundador da *Santa Rusia*', tamén é un personaxe recorrente nas *bilinas* (былина) rusas, poemas épicos tradicionais, na poesía heroica dos eslavos orientais da Rus de Kíiv, continuando a tradición en Rusia e Ucraína. Nestes poemas épicos repeséntase xeralmente como soberano xusto e respectado polos seus súbditos, á imaxe das lendas celtas do rei Artur.

Segundo a *crónica de Néstor*, . O bispo alemán Thietmar describiuno como *fornicator immensus et crudelis*, mentres que os cronistas se refiren aos centenares de concubinas que gardaba no seu palacio de Vishgorod.

Á súa morte, unha guerra de sucesión fratricida (1015-1019) estalou entre o seu sobriño Sviatopolk I e varios dos seus moitos fillos, entre eles Gleb e Iaroslav.

## Familia 
### Unións e descendencia 
Non se coñece o nome exacto dos seus fillos, nin mesmo se algúns deles son realemente seus (varios dos seus fillos teñen así mesmo unha nai suposta).
miniatura|200px|*Vladímir e Rogneda* (por Anton Losenko, 1770).

* Coa súa primeira esposa Rogneda de Polostk tivo catro fillos e dúas fillas:
** Isiaslav (morto en 1001), foi príncipe de Polotsk. O seu fillo Briatchislav, morto en 1044, proseguiu a liña dos príncipes de Polotsk.
** Iaroslav o Sabio, príncope de Rostov do Don e despois de Nóvgorod, despois da morte de Vicheslav.
** Mstislav, príncipe de Tmutorakán e despois de Chernigov.
** Vsevolod, príncipe de Vladímir.
** María Dobrónega.
* De Ana Porfiroxémeta non tivo fillos.
* Dunha checa (Malfrida):
** Vicheslav (morto en 1010), o maior de todos, príncipe de Nóvgorod.
* Doutra:
** Sviatoslav (asasinado en 1015), príncipe do Drevliáns.
** Stanislav, príncipe de Smolensk.
** Pozvizd.
** Soudislav (morto en 1065).
* Dunha búlgara:
** Borís (asasinado en 1015), príncipe de Rostov.
** Gleb (asasinado en 1015), príncipe de Murom.

### Antepasados 

## Galerías 
### Galería de retratos 

Ficheiro:Владимир царь Киев Праздничная минея 1619.JPG|Retrato de Vladímir I
Ficheiro:Vladimir2.jpg|Vladímir discutindo cun filósofo cristián grego
Ficheiro:Vladimir I of Kiev.PNG|Retrato de Vladímir I
Ficheiro:Vladimir.jpg|Vladímir I en guerra cos polacos
Ficheiro:Vladimir Svyatoslavovich.jpg|Vladímir I *o Grande* (gravado de 1889)

### Galería de monumentos 

Ficheiro:1000 Vladimir 2.jpg|Vladímir no monumento do milenario en Nóvgorod (Rusia)
Ficheiro:Statue of St Volodymyr.jpg|Estatua de Vladímir en Londres (Inglaterra) coa inscrición "Soberano de Ucraína"
Ficheiro:Vladimir by klodt.jpg|Estatua de Vladímir en Kíiv (Ucraína)
Ficheiro:Vladimir the Great Toronto 2006.jpg|Estatua de Vladímir levantada pola diáspora ucraína en Toronto (Canadá)

Ficheiro:Владимир. памятник князю Владимиру и святителю Фёдору.jpg|Estatua de San Vladimiro e San Teodoro na cidade de Vladímir (Rusia)
Ficheiro:Ukraine-Ivano-Frankivsk-Cathedral of Holy Resurrection-5.jpg|Estatua de San Vladimiro na *Catedral da Santa Resurreción* de Ivano-Frankivsk (Ucraína)
Ficheiro:Казанский собор 003.jpg|Estatua de San Vladimiro na *Catedral da Nosa Señora de Kazán* de San Petersburgo (Rusia)
Ficheiro:St. Vladimir Statue, University of Queensland.JPG|Estatua de Vladímir na Universidade de Queensland en Brisbane (Australia)

### Galería numismática 

|Efixie de Vladímir I nunha peza de ouro
Ficheiro:Odessa numismatic museum photo 05.jpg|Efixie de Vladímir I nunha peza de prata (Museo numismático de Odesa)
Ficheiro:1 grivna vladimir 3.jpg|Efixie de Vladímir I nunha peza de 1 grivnia ucraína de 2006
Ficheiro:Vol vel R.jpg|Efixie de Vladímir I nunha peza ucraína

### Galería filatélica 

Ficheiro:VladimirUNR.jpg|Estatua de Vladímir I nun selo da República Popular de Ucraína de 1919
Ficheiro:Ukraine2000-VladimirGreat-sheet-small.jpg|Vladímir I nun selo ucraíno de 2000
Ficheiro:VladimirGreat-.jpg|Monumento de Vladímir I en Belgorod (Rusia) nunha postal rusa de 2009
Ficheiro:VladimirGreat-UA.jpg|Vladímir I nun sobre postal ucaraíno de 2008

## San Vladimiro 
Vladímir foi canonizado, como San Vladimiro, e é venerado na Igrexa católica e na Igrexa ortodoxa. A súa festividade é o 15 de xullo. É o patrón de Rusia e de Ucraína.

## Legado e homenaxes 
* Unha das universidades de Kíiv leva o nome do personaxe que cristianizou e civilizou a Rus de Kíiv.
* A emperatriz Caterina II creou en 1782 a Orde de San Vladimiro.
* A cidade de Volodimir-Volinskii, hoxe en Ucraína, foi redenominada como *Vladimir* nos anos de 988-990 na honra de Vladímir I.
* En 1957, a Igrexa ortodoxa rusa fondou a *Orde do Santo grande-príncipe Vladímir*.
* Un golfo do mar do Xapón, na rexión rusa do Krai de Primorie (capital Vladivostok), denomínase *baía de Vladímir*.
* E o Seminario Teolóxico Ortodoxo de San Vladimiro está localizado nos Estados Unidos.

## Notas 
## Véxase tamén 
### Bibliografía 
* Dvornik, Francis (1970): "La Russie de Kiev" en ''Les Slaves histoire, civilisation de l'Antiquité aux débuts de l'Époque contemporaine*, París: Seuil, pp. 171-228.
* Moss, Walter G. (2002): *A History of Russia. Volume I: To 1917*. 2ª ed. Londres: Anthem Press. ISBN 1-84331-023-6
* Volkoff, Vladimir (1981): *Vladimir, le Soleil rouge''. París e Lausanne: Julliard. ISBN 2-260-00268-4.

### Outros artigos 
* Dinastía Rurícovich
* Rus de Kíiv